猛獅196

猛獅196，對外稱為猛獅SD200，係西德猛獅出嘅一款後置引擎雙層巴士底盤，1973年首次亮相，1974年投產。車身係由Gaubschat、Orenstein & Koppel或者Waggon Union造。

西德西柏林嘅BVG買得最多猛獅SD200，總共有956架。另外，有兩架SD200喺1975年去咗瑞士蘇黎世，西德Lübeck嘅LVG亦喺1976至1983年引入8架SD200。除此之外，猛獅亦出咗一架SD200用嚟發展地台較低嘅單層巴士，重有一副SD200底盤去咗BVG用嚟作教學用途。

由於雙層巴士嘅設計方便乘客睇風景，所以有多架SD200喺退役之後改成觀光巴士，喺歐洲大陸同埋北美洲多個城市行，另外有25架原柏林嘅SD200喺1993年賣咗去中國廣州繼續做城市巴士。

猛獅SD200喺1985年停產，俾新嘅猛獅SD202取代。

Traditionsbus Berlin - MAN SD200

巴士型號